ভারতের_স্বাধীনতা_আন্দোলনে_দারুল_উলুম_দেওবন্দ
ক্রিপস মিশনের ব্যর্থতা ও জমইয়াতে উলামায়ে হিন্দের পূর্ণ স্বাধীনতার দাবি
২য় বিশ্বযুদ্ধে জাপান ব্রিটিশদের পূর্বাঞ্চলীয় দেশগুলি জয় করতে করতে ভারত সীমান্তে এসে উপনীত হলে ব্রিটিশ সরকার বিপর্যয়ের মুখে পড়ে। এমতাবস্থায় ভারতবাসীদের সহায়তা ব্যতিরেকে জাপানকে প্রতিহত করা ব্রিটিশদের পক্ষে সম্ভব ছিলনা। ফলে ব্রিটিশ প্রধানমন্ত্রী চার্চিল ভারতীয় নেতৃবৃন্দের সাথে আলোচনার জন্য ১৯৪২ সালের ১১ই মার্চ স্যার স্ট্যাফোর্ড ক্রিপসকে ভারতে প্রেরণ করেন। তিনি এক সপ্তাহ ভারতীয় নেতৃবৃন্দের সাথে আলোচনা করে একটি প্রস্তাব পেশ করেন। ক্রিপস মিশনের প্রস্তাব ছিলঃ ভারত ব্রিটিশ শাসনাধীনে একটি স্বাধীন ডোমিনিয়ন হিসেবে থাকবে যার অভ্যন্তরীণ অথবা বাহ্যিক বিষয়ে কোনরূপ হস্তক্ষেপ করা হবে না। প্রদেশগুলো স্বাধীনভাবে কর্মকান্ড চালাতে পারবে। ব্রিটিশ সরকারের সাথে সম্পর্ক বজায় রেখে তাদের স্বাধীনভাবে ডোমিনিয়নে অংশ নেবার অথবা পৃথক থাকার অধিকার থাকবে। নির্বাচনের মাধ্যমে একটি আইনসভা গঠন করা হবে যারা সমগ্র দেশের জন্য একটি সংবিধান প্রণয়ন করবে। এই সংবিধান ব্রিটিশদের কতর্ৃক স্বীকৃত হবে। ক্রিপস ফর্মূলা তার প্রস্তাবনার দিক থেকে ছিল উৎসাহ উদ্দীপক। মুসলিম লীগের জন্যও এটি ছিল একটি আকর্ষণীয় প্রস্তাব কারণ এখানে প্রাদেশিক স্বাধীন সিদ্ধান্ত নেবার বিষয়টিতে ’বিভাগ’ এর দিকে কিছুটা ইঙ্গিত করা হয়েছে। কিন্তু এতদসত্ত্বে এই সকল প্রতিশ্রুতিই ছিল ভবিষ্যতের ওপর নির্ভরশীল। তার বিনিময়ে যুদ্ধ শেষ হবার আগ পর্যন্ত ব্রিটিশ সরকারের সামনে মাথা নোয়াতে হবে ভারতবাসীকে। মোট কথায় ক্রিপস ফমর্ূলা ছিল একটি অপূর্ব কাল্পনিক বাগানের অনুরূপ। যার জন্যে ভারতবাসীদেরকে তাদের জীবন ও সম্পদ বাজী রাখতে বলা হয়েছিল। অপরদিকে ভারতবাসীদের ছিল ২০০ বছরের তিক্ত অভিজ্ঞতা যার শিক্ষণীয় ছিল এই যে, ব্রিটিশদের কৃত যে কোন প্রতিশ্রুতি শুধু স্বার্থ উদ্ধার ও কাল ক্ষেপনের জন্য, তারা তা কখনই পূরণ করবেনা। একারণে শুধু জমইয়াতে উলামায়ে হিন্দই নয় বরং কংগ্রেস সহ অন্যান্য রাজনৈতিক দল ক্রিপসের প্রস্তাব প্রত্যাখ্যান করে এবং অসহযোগের কর্মসূচী আরো বেগবান করেন।১৬৩ ১৬৩ অৎঁহ গবযঃধ, ঐরংঃড়ৎু ড়ভ গড়ফবৎহ ওহফরধ (ঘধঃৎধল ঘধমধৎ: অইউ চঁনষরংযবৎং ই-১৬, ২০০৪), ঢ়. ১৬১. ২০৬ক্রিপস মিশন আগমনকালীন সময়ে জমইয়ত-ই-উলামার সভাপতি ছিলেন মাওলানা হুসাইন আহমদ মাদানী। ১৯৪২ সালের ২০ মার্চ জমইয়াতের লাহোর অধিবেশনে যে বক্তব্য উপস্থাপন করা হয় তার সারসংক্ষেপ নিম্নে তুলে ধরা হল:-“ক্রিপস মিশন বিলম্বে উপস্থিত হয়েছে এবং এটি যে সময়ে প্রয়োগের জন্য উপস্থাপন করা উচিত ছিল তা-ও অতিক্রান্ত হয়েছে। এখন পূর্ণ স্বাধীনতা ব্যতিরেকে আর কোন প্রস্তাবই আমাদের নিকট গ্রহণযোগ্য নয়। আমরা সকল মুসলিম পার্টি এবং অন্য সকল রাজনৈতিক সংগঠনের নিকট আবেদন জানাচ্ছি যাতে তারা অংশীদারিত্বের ভিত্তিতে যৌথভাবে কাজ করেন এবং পারস্পরিক আলাপ আলোচনার মাধ্যমে ঐক্যমতের ভিত্তিতে যে কোন সিদ্ধান্ত গ্রহণ করেন।১৬৪ ক্রিপস মিশন ব্যর্থ হলে লীগ নেতৃবৃন্দ দুশ্চিন্তায় পড়েন। তারা চলমান পরিস্থিতির নিরিখে প্রয়োজনীয় মতামত দিয়ে ব্রিটিশকে আশ্বস্ত করা ও সাহায্য দেয়ার সকল দায়িত্ব মিষ্টার জিন্নাহর উপর অর্পণ করেন। অন্যদিকে কংগ্রেস ও জমইয়াতে উলামা অসহযোগিতার কর্মসূচী আরও বেগবান করেন। ২২ শে মার্চ, ১৯৪২ শায়খুল ইসলামের সভাপতিত্বে জমইয়াতের বার্ষিক অধিবেশন অনুষ্ঠিত হয় লাহোরে। উল্লেখ্য, এই লাহোর ছিল লীগ সমর্থকদের প্রধান ঘঁাটি। এখান থেকেই আল্লামা ইকবাল ভারত বিভক্তির প্রথম প্রস্তাব করেন। তারপর এখানেই জিন্নাহ পাকিস্তান প্রস্তাবের ঘোষণা দিয়েছিলেন। এসব কারণে লাহোরে অনুষ্ঠিতব্য জমইয়াতের ঐ অধিবেশন ছিল খুব ঝুঁকিপূর্ণ। লীগের প্রোপাগান্ডাকারীরা জমইয়াতের নামে নানা রকমের বিদ্রুপাত্মক বাক্য লিখে বিভিন্ন পোস্টার টাঙ্গিয়ে পরিবেশ নোংরা করে রাখত। এতদসত্ত্বেও যথাসময়ে অধিবেশন অনুষ্ঠিত হয়। শায়খুল ইসলাম অত্যন্ত সাহসিকতার সাথে এ অধিবেশন সাফল্যমন্ডিত করেন। মাওলানা মুহাম্মাদ মিয়া লিখেছেন, সভাপতির ভাষণ শুরু হলেই প্যান্ডেলের প্রান্তদেশ থেকে পাকিস্তান জিন্দাবাদ শ্লোগান শুরু হলে গোটা সম্মেলন পন্ড হওয়ার উপক্রম হয়েছিল। কিন্তু শায়খুল ইসলাম অত্যন্ত দৃঢ়তার সাথে বক্তব্য চালিয়ে যান। কয়েক মিনিট পর দুস্কৃতিকারীরা আপনা থেকেই নিরব হয়ে যায়। অধিবেশনে শায়খুল ইসলাম সমকালীন পরিস্থিতির উপর বিস্তারিত বক্তব্য রাখেন। তিনি পবিত্র কুরআন ও হাদীসের আলোকে ইসলামের সার্বজনীনতা ও প্রশাসনিক সুব্যবস্থার দিকে দৃষ্টি আকর্ষণ করে বলেন, আল্লাহ প্রদত্ত সমাজ ব্যবস্থার কোথাও ধেঁাকা নেই, প্রতারণা নেই, ত্রুটি নেই। এ সমাজ ব্যবস্থায় অপরকে অবহেলা করারও বিধান নেই। প্রকৃত গণতান্ত্রিকতা এ ব্যবস্থার মধ্যেই নিহিত। এ ব্যবস্থায় মানবগোষ্ঠীর প্রতিটি সদস্যের প্রতি নিজ পিতামাতা ও আত্মীয়ের ন্যায় পরম দরদ ও ভালোবাসা প্রদর্শনের শিক্ষা দেয়া হয়েছে। এখানে উচ্চবিত্ত, নিম্নবিত্ত, সাদা-কালো, ব্রাহ্মণ-শুভ্র, শেখ-সাঈদ ইত্যাদির কোন ব্যবধান রাখা হয়নি। ব্যবধান ১৬৪ সাইয়্যিদ মুহাম্মদ মিয়ঁা, প্রাগুক্ত, পৃ. ২৫১। ২০৭হবে একমাত্র আল্লাহর হুকুম পালন ও তাক্বওয়া অবলম্বনের নিরিখে। পক্ষান্তরে, যে আনুগত্য থেকে পলায়ন করে সে যেই বংশ ও পরিবারের লোকই হোক না কেন সে বিদ্রোহী ও নাফরমান বলেই পরিগণিত হবে। অধিবেশনে শায়খুল ইসলাম ব্রিটিশদেরকে পুনরায় স্পষ্ট জানিয়ে দেন যে, জমইয়াতে উলামা চলমান যুদ্ধে বৃটিশের সাহায্য কোনক্রমেই বৈধ মনে করে না। বৃটিশের প্রদত্ত অঙ্গীকার সম্পর্কে তিনি বলেন, আমাদের স্বাধীনতা সংগ্রাম প্রায় এক শতাব্দীকাল ধরেই চলে আসছে। এ শতবর্ষের ভিতর ব্রিটিশ বহুবার অঙ্গীকার দিয়েছে এবং ভঙ্গ করেছে। তাই, কোন অঙ্গীকারকে ভিত্তি করে সরকারকে বিশ্বাস করার সুযোগ নেই।